 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**T R A N S K R I P T**

**nga**

**mbledhja e Komitetit për Politikë dhe Financa (KPF) e mbajtur më 18.10.2023, në ora 10:00**

Mbledhjen e Komitetit për Politikë dhe Financa (KPF) KK. Gjilan, e kryesuar nga Kryesuesi i Kuvendit Komunal, filloi në orën 10:00. Në mbledhje, përveç anëtarëve të rregullt, kanë qenë të pranishëm edhe drejtorë dhe zyrtarët e sekretarisë së Kuvendit Komunal. Kryesuesi i Komitetit njëherë edhe Kryesues i Kuvendit Komunal, duke e hapur mbledhjen i përshëndeti të gjithë të pranishmit në këtë mbledhje.

1. Konstatimi i prezencës së anëtareve të KPF-së dhe miratimi i procesverbalit nga mbledhja e kaluar,
2. Raporti financiar Janar-Shtator 2023,
3. Raporti i auditimit për pasqyrat financiare vjetore të Komunës së Gjilanit për vitin 2022,
4. Rregullore për organizimin dhe shfrytëzimin e parkingjeve në Komunën e Gjilanit,
5. Projekt Rregullore mbi taksat administrative për dhënien e lejes së ndërtimit dhe tarifën për rritje të densitetit në infrastrukturë,
6. Anulimi i vendimeve (16 vendime) të shpallura të kundërligjshme nga MAPL.
7. Të ndryshme.

Lidhur me pikat e rendit të ditës, fjalën e hapjes së seancës e paraqiti Kryesuesi i Kuvendit

*Në seancë morën pjesë 6 anëtarë të KPF-së dhe 3 munguan.*

Në procesverbalin e mbledhjes së kaluar, a keni ndonjë vërejtje? Nëse jo atëherë votojmë. Konstatojmë ***se me të gjitha votat e anëtarëve,*** miratohet procesverbali i mbledhjes së kaluar.

**Avdyl Aliu,** kisha dashtë me na njoftuar për një kërkesë që është bërë për interpretim për punën e përbërjes së KPF-së, a ka diçka të re apo jo?

**Kushtrim Kadriu**, unë kam bërë përpjekje edhe këtë javë me kontaktu me MAPL dhe nuk kemi marrë diçka ende të re.

**Bekim Salihu**, fillimit kërkoj falje që me vonesë ju njoftoj për këto pika dhe propozoj që me i fut në rend të ditës. Dhe ju falënderoj për mirëkuptimin që kemi gjetur për të njëjtat!

* Miratimi i vendimit për shpalljen e interesit të përgjithshëm publik në parcelën që gjendet në zonën kadastrale në Dobërqan K. Gjilan në parcelën 842-9 me sipërfaqe 10 ari e 45 m2, për nevoja të sigurimit të tokës për ndërrimin e sallës sportive që do të i shërbej Shkollës Fillore ‘’Nazim Hikmet’’ Dobërqan.
* Dhe kërkesa për miratimin e vendimit për shpalljen e interesit të përgjithshëm publik në parcelën me njësinë kadastrale 600-0 11 ari e 19 m2, njësinë me nr. 601-0 në sipërfaqe prej 172 m2, dhe njësinë kadastrale me nr. 602-0 me sipërfaqe 280m2, ZK. Livoç i Ep, për nevoja të sigurimit të tokës për sigurimin e çerdhes dhe sallës së sportit që do t’i shërbej shkollës ‘’Vatra e Diturisë’’.

***Ky propozim u votua me 6 vota PËR.***

**Kushtrim Kadriu**, gjithashtu edhe unë kam një kërkesë për rendin e ditës që të hyj raporti i suksesit në fund të gjysmë vjetorit të dytë për nivelin e arsimit të mesëm dhe të lartë.

***Ky propozim u votua me 6 vota PËR.***

***Bekim Salihu,*** kërkoj që për shkak të angazhimeve të tij pikat e propozuara nga ai të diskutohen si pikë e parë e rendit të ditës. Këtë kërkesë e mbështeten të gjithë anëtarët prezent.

**Avdyl Aliu,** ne vazhdojmë të jemi konstruktiv, këto kërkesa janë të arsyeshme, sepse edhe i kanë kaluar të gjitha procedurat, andaj jemi që të kalojnë tutje.

* Miratimi i vendimit për shpalljen e interesit të përgjithshëm publik në parcelën që gjendet në zonën kadastra Dobërqan K. Gjilan në parcelën 842-9 me sipërfaqe 10 ari e 45 m2, për nevoja të sigurimit të tokës për ndërrimin e sallës sportive që do të i shërbej shkollës fillore ‘’Nazim Hikmet’’ në Dobërqan.

***Ky propozim kaloj për diskutim në kuvend me 6 vota PËR***

* Kërkesa për miratimin e vendimit për shpalljen e interesit të përgjithshëm publik në parcelën me njësinë kadastrale 600-0 11 ari e 19 m2, njësinë me nr. 601-0 në sipërfaqe prej 172 m2, dhe njësinë kadastrale me nr. 602-0 me sipërfaqe 280m2, ZK. Livoç i Ep, për nevoja të sigurimit të tokës për sigurimin e çerdhes dhe sallës së sportit që do t’i shërbej shkollës ‘’Vatra e Diturisë’’
* ***Ky propozim kaloj për diskutim në kuvend me 6 vota PËR***

**Pika 2 e rendit të ditës:** Raporti Financiar Janar -Shtator 2023

* Kjo pikë kaloi për seancë të kuvendit me 7 vota PËR

**Pika 3 e rendit të ditës:** Raporti i auditimit për pasqyrat financiare vjetore të Komunës së Gjilanit për vitin 2022.

* Kjo pikë kaloi për seancë të kuvendit me 7 vota PËR

**Pika 4 e rendit të ditës** - Rregullore për organizimin dhe shfrytëzimin e parkingjeve në Komunën e Gjilanit

**Avdyl Aliu**, është një rregullore që po vije drejtë në Kuvend, pa kaluar nëpër filtrat dhe komitetet përkatëse dhe nuk e di a ka pasur edhe debat për këtë.

**Sadri Arifi,** me datën 17.10.2023, nga Komiteti për Shërbime Publike është rekomanduar për KPF dhe komiteti ka mbajtur takim dje.

**Mentor Mihovci**, kjo rregullore i ka kaluar të gjitha filtrat, e po ashtu edhe dëgjimin publik dhe Komitetin për Hapësirë Publike dhe ka ardhur si rekomandim për KPF.

* Kjo pikë kaloi për seancë të kuvendit me 7 vota PËR

**Pika 5 e rendit të ditës** - Projekt Rregullore mbi taksat administrative për dhënien e lejes së ndërtimit dhe tarifën për rritje të densitetit në infrastrukturë.

**Sadri Arifi**- ne për shkak që komiteti përkatës nuk ka mund të mbajë takim, atëherë kemi qenë të obliguar që të bëjmë direkt në KPF. Dhe kjo është për neglizhencë e komitetit dhe gjithashtu komitetet s’kanë vullnet me punuar, sepse edhe s’kemi se si të i paguajmë.

**Avdyl Aliu**, komitetet nuk vendosin, por vetëm rekomandojnë, ata janë trupa profesionale që neve na ndihmojnë dhe lehtësojnë punën për çështje të ndryshme. Për këtë edhe unë kam disa vërejtje që realisht edhe komiteti na kish dhënë rekomandimet.

**Sadri Arifi**, nuk jemi duke tentuar me de-funksionalizuar komitetin, por që ne kemi tentuar po që s’ka mund të mbajë mbledhje.

**Ali Arifi,** siç e kam arsyetuar edhe në rastin e kaluar është fjala për projekt Rregulloren mbi taksat administrative për dhënien e lejes së ndërtimit dhe tarifën për rritje të densitetit në infrastrukturë, e cila është obligim ligjor që të kalkulohet në secilin vit. Një gjë e tillë nga ana e komunës nuk është bërë nga viti 2016 dhe i ka kaluar të gjitha procedura dhe ju ftojë për të votuar.

**Avdyl Aliu**, Këshilli i ekspertëve të planifikimit hapësinor edhe enkas për këtë punë dhe për këto vendime është dashtë të konsultohet edhe ky këshill i ekspertëve. Dhe kjo nuk është patjetër me ndryshuar sepse me Ligj të ndërtimit është mirë me u bërë llogari e re për vitin tjetër po nuk e thotë që është patjetër. Sepse nëse nuk e bënë Komuna shkohet me tarifën e vjetër. Dhe e kishim bërë sikur të ishte punuar apo llogaritur mirë.

**Ali Arifi**, sa i për ketë procedurës së llogaritjes është e definuar me UA dhe nuk mundet me i ik procedurës dhe llogaritjen nuk e kam bërë unë, por e ka bërë sektori i urbanizmit.

**Ramiz Ramadani**, rregullorja në fjalë është kthyer nga Kuvendi për shkak se nuk e ka kaluar komitetin dhe del se kjo është e domosdoshme me pasur një konfirmim të një trupe profesionale

**Shpresa Kurteshi Emini**, nëse kemi komitetet si trupa ndihmëse, nuk thuhet kjo rastësisht dhe s’ka nevojë me na sqaruar askush. Trupat ndihmëse janë jashtëzakonisht të rëndësishme me ndihmuar punën e kuvendit në të gjitha format.

* Kjo pikë mori 2 vota PËR, 3 Kundër dhe 2 Abstenime.

**Pika 6 e rendit të ditës:** anulimi i vendimeve (16 vendime) të shpallura të kundërligjshme nga MAPL

**Ali Arifi,** siç e dini është fjala për 16 vendime të kundërligjshme të marr nga qeverisja e kaluar, në periudhën kohore 2017-2021, për të cilat ministria e linjës i ka konstatuar të kundërligjshme dhe i ka rekomanduar Kryetarit të Komunës dhe Kuvendit për shfuqizimin e tyre. Besoj se s’ka alternativ tjetër, për veç që të i shfuqizojmë e bile është dashtë të shfuqizohen edhe në periudhën e kaluar. Prandaj ju kërkojmë që të i fusim në rend të ditës për Kuvend Komunal.

**Bujar Nevzati**, së pari dua të di kush është ai personi, (Sadi Arifi e prezantoi që është përfaqësues nga DZHED që ka ardhur në emër të drejtorit për të prezantuar një kërkesë). Ndërsa, sa i përket kësaj pike, ne si PDK në parim jemi PËR dhe ashtu kemi qenë, por që jemi keqkuptuar dhe me gjithë atë kërkoj një interpretim ligjor nga Zyra Ligjore, kërkoj një ekspertize Ekonomike, sepse me këtë janë grumbulluar mjete të mëdha në Drejtorinë e Urbanizmit, dhe u biseduar me trupat ndihmëse dhe në bazë të anëtarit tonë që e kemi në Komitet, kjo nuk ka kaluar kjo pikë në Komitet. Ne do të abstenojmë.

**Krenare Latifi Kçiku**, faleminderit drejtor që prezantove këto vendime, sepse ka qenë kërkesë që këto vendime të vijnë si paketë së bashku dhe mendoj se është momenti me reflektuar dhe të i votojmë si pako këto 16 vendime. Andaj, kërkoj që kjo pikë të rekomandohet për Kuvend.

**Avdyl Aliu**, edhe këtu vlen parimi që kjo të kalojë nëpër trupa profesionale të Kuvendit. Këto vendime i kanë kaluar të gjitha procedurat dhe është vendosur për to me shumicë të votave nga Kuvendi dhe secili vendim ka shkuar në MAPL dhe për secilin vendim Ministria në afatin ligjor nuk e ka kthyer përgjigjen, por që ka kthyer përgjigje pas dy-tre muajve. Dhe asnjë nga këta vendime nuk janë të kundërligjshme sepse ministria nuk ka kthyer përgjigje brenda afatit kohor të përcaktuar me ligj.

* Kjo pikë mori 2 vota PËR, 3 Kundër dhe 2 Abstenime.

**Pika 7 e rendit të ditës:** raporti i suksesit në fund të gjysmë vjetori të dytë për nivelin e arsimit të mesëm dhe të lartë.

* Kjo pikë kaloi për seancë të kuvendit me 7 vota PËR

**Pika 8 e rendit të ditës:** propozimi për bartjen e mjeteve në DZHED

**Vigan Azizi**, kërkesa ka të bëjë me vendimin për subvencionimin e grave lehona, personave me aftësi të kufizuar, bizneseve të grave dhe bizneseve Start Up si dhe Praktikantë, por me theks të veçantë pika 1.3 dhe 1.4 ku thotë: Bizneseve të grave dhe bizneseve Start Up mjetet e parapara kanë qenë 135.000 euro dhe buxheti është përmbushur në tërësi, por rrethanat që janë krijuar se kemi dorëheqjen e 4 përfituesve për arsye personale dhe kanë mbet një buxhet prej 7437 euro dhe ne si drejtori kërkojmë që të gjejmë mirëkuptimin e juaj që t’i bartim këto mjete nga Bizneset Strat Up në bizneset e Grave ku kemi listë të pritës.

**Avdyl Aliu**, edhe për këtë pikë sot nuk po kuptojmë, sepse na duhet kohë dhe nuk është urgjencë dhe sigurisht se në kuvend e votojmë, por na duhet kohë që ta lexojmë edhe rekomandimin e komitetit përkatës.

* Kjo pikë mori 3 vota PËR, 4 Kundër

Pika të ndryshme:

**Nazim Gagica**, çështja e subvencioneve në Kulturë dhe gjithë çka mbështet nga Kuvendi ekziston një farë bazë ku duhet të kontrollohet nga Kuvendi dhe subvencionet që ndahen përmes OJQ-së që ndahen në Kulturë deri tani nuk kemi reaguar dhe nuk është bërë asnjë kontrolle asnjë here dhe se kur kultura ka filluar të merret me politikë dhe duhet me pasur pasje në shpenzimin e atyre mjeteve, sepse krejt përfituesit e projekteve janë pjesë e një subjekti politik. Kërkoj një formulë që të verifikohen se çka po mbështesim ne si kuvend.

**Seanca përfundoi në ora 10:40**

**Procesmbajtës: Kryesuesi i Kuvendit të Komunës**

**Fatlum Xhaçkaj Kushtrim Kadriu**